ΜΙΑ ΣΕΙΡΑ ΤΟΥ NETFLIX
Είναι Ιούνιος 2014
και το ενημερωτικό σάιτ BuzzFeed κάνει την απόλυτη δοκιμή γεύσης.
Μεξικανική Coke εναντίον αμερικανικής.
Γιατί;
Η Μεξικανική Coca-Cola που εξάγεται στις ΗΠΑ είναι με την κλασική συνταγή,
με ζάχαρη ως γλυκαντική ουσία.
Αφρίζει πάρα πολύ. Φρίκαρα λίγο.
Καθαρό ουρανίσκο.
Εδώ και τέσσερις δεκαετίες, όμως,
η αμερικανική Coca-Cola περιέχει ένα αμφιλεγόμενο συστατικό.
Το σιρόπι καλαμποκιού υψηλής φρουκτόζης.
Αυτή στο κουτί αφήνει επίγευση. Προτιμώ τη μεξικανική.
Νικήτρια είναι η μεξικανική Coca-Cola.
Είναι καλύτερη.
Η μεξικανική κερδίζει.
Το σιρόπι καλαμποκιού υψηλής φρουκτόζης, όμως, δεν χάνει, βάσει των αριθμών.
Ο μέσος Αμερικανός καταναλώνει πάνω από 9,5 κιλά
από αυτό το σιρόπι κάθε χρόνο.
Βρίσκεται σχεδόν σε κάθε διάδρομο στο σούπερ μάρκετ
και σε φαγητά όπου δεν το περιμένεις.
ΦΥΣΙΚΗ ΓΕΥΣΗ!
Το 2020,
οι ΗΠΑ παρήγαγαν 7,6 εκατομμύρια τόνους απ' αυτό το σιρόπι,
αρκετό για να καλύψει όλο το Μανχάταν.
Από το 1975,
οι Αμερικανοί έχουν καταναλώσει 168 εκατομμύρια τόνους σιρόπι.
Θα κάλυπτε ολόκληρο το Λος Άντζελες.
Κι όμως, σε μια μελέτη του 2016,
το 53% των ερωτηθέντων αποφεύγουν το σιρόπι καλαμποκιού υψηλής φρουκτόζης.
Με μέγεθος αγοράς στα περίπου 8,8 δισεκατομμύρια δολάρια,
αυτό το σιρόπι είναι οικονομικός οδοστρωτήρας.
Οι παραγωγοί του έχουν μεγάλη δύναμη
και την εύνοια των πολιτικών.
Χαίρομαι πολύ που είμαι εδώ με τους απίστευτους αγρότες
που τρέφουν το έθνος μας και διατηρούν τον αμερικανικό τρόπο ζωής.
Η υπόληψή του, όμως, μόνο γλυκιά δεν είναι.
Χαμηλή θρεπτική αξία, πολλές θερμίδες.
Πώς κατέκτησε τα ράφια των σούπερ μάρκετ το σιρόπι καλαμποκιού υψηλής φρουκτόζης;
Μπισκότα! Τα παιδιά θέλουν μπισκότα!
Και τι κάνει στην υγεία μας;
ΣΙΡΟΠΙ ΚΑΛΑΜΠΟΚΙΟΥ ΥΨΗΛΗΣ ΦΡΟΥΚΤΟΖΗΣ
ΠΟΣΟ ΕΧΟΥΜΕ ΓΛΥΚΑΘΕΙ;
Είναι 1971 και ο πρόεδρος Ρίτσαρντ Νίξον έχει ένα πρόβλημα.
Οι αγρότες περνούν δύσκολα. Το εισόδημά τους μειώνεται,
εν μέρει λόγω του κόστους παραγωγής.
Οι άνθρωποι στις φάρμες μας δεν παίρνουν
το μερίδιό τους από την ευημερία.
Ο Νίξον θέλει την ψήφο των αγροτών για να επανεκλεγεί.
Έτσι , διορίζει νέο υπουργό Γεωργίας,
με εμπειρία στα αγροτικά θέματα, τον Ερλ Μπατς.
2 ΔΕΚΕΜΒΡΙΟΥ 1971
Θέλω οι αγρότες μας να ζουν τόσο καλά όσο τα ξαδέρφια μας στην πόλη.
Τέσσερις μήνες πριν τις εκλογές, ο Μπατς επιβλέπει τεράστια πώληση σιτηρών
αξίας 750 εκατομμυρίων δολαρίων
στον ψυχροπολεμικό εχθρό της Αμερικής, τη Σοβιετική Ένωση.
Οι περισσότεροι καλλιεργητές σίτου στο Κάνσας θέλουν εμπόριο με τη Ρωσία.
Σύντομα εκτοξεύεται το αγροτικό εισόδημα.
Με την έγκριση των αγροτών στα ύψη,
τον Νοέμβριο του 1972,
ο Νίξον επανεκλέγεται σαρωτικά,
κερδίζοντας στις 49 από τις 50 πολιτείες.
Δεν έχω ξαναδεί εθνικές εκλογές
όπου πήγα για ύπνο πιο νωρίς απ' ό,τι απόψε.
Το 1973, όμως,
όταν εξαντλείται η παροχή σιτηρών των ΗΠΑ,
η τιμή του φαγητού εκτοξεύεται.
Η κυβέρνηση ανανεώνει το αγροτικό νομοσχέδιο
με στόχο τη μεγιστοποίηση της παραγωγής και την προσθήκη κινήτρου.
Αν τα σιτηρά πέσουν κάτω από μια τιμή,
η κυβέρνηση και οι φορολογούμενοι θα καλύψουν τη διαφορά.
Η μεγαλύτερη καλλιέργεια και το κλειδί της παροχής φαγητού είναι το καλαμπόκι.
Ο Μπατς ενθαρρύνει τους αγρότες να γεμίσουν τα χωράφια τους,
παράγοντας όσο πιο πολύ μπορούν, ώστε να μειωθεί η τιμή του φαγητού.
Εκείνη τη χρονιά,
παράγουν πάνω από 40 εκατ. τόνους καλαμπόκι παραπάνω από τρία χρόνια πριν.
Το σχέδιο του Μπατς έπιασε, παραέπιασε μάλιστα.
Σύντομα υπάρχει πάρα πολύ καλαμπόκι.
Τι μπορεί να γίνει για να λυθεί το θέμα;
Ιαπωνία, η χώρα των θρύλων, η Χώρα του Ανατέλλοντος Ηλίου.
Τη δεκαετία του '60,
Ιάπωνες επιστήμονες βρήκαν πώς να παράγουν μαζικά ένα γλυκαντικό
από καλαμπόκι.
Ο Μπατς καταλαβαίνει πως έτσι μπορεί να αξιοποιήσει το περίσσευμά του
και ενθαρρύνει τους παραγωγούς
να φτιάχνουν το σιρόπι σε εμπορική κλίμακα.
Η βιομηχανία σιροπιού καλαμποκιού υψηλής φρουκτόζης
γεννιέται.
Πώς ακριβώς φτιάχνεται αυτό το καινοτόμο γλυκαντικό;
Σπόροι καλαμποκιού μουλιάζουν και αλέθονται
σε άμυλο καλαμποκιού.
Προστίθενται δύο ένζυμα στο άμυλο,
που το διαλύουν σε μικρότερα μόρια γλυκόζης.
ΜΟΡΙΟ ΓΛΥΚΟΖΗΣ
Ένα τρίτο ένζυμο μετατρέπει τη γλυκόζη σε ένα άλλο σάκχαρο, τη φρουκτόζη,
που υπάρχει φυσικά στα φρούτα και στο μέλι.
Η φρουκτόζη αναμειγνύεται με σιρόπι γλυκόζης
και γίνεται το παχύρρευστο σιρόπι καλαμποκιού υψηλής φρουκτόζης.
Το όνομα, όμως, μπερδεύει.
Έχει υψηλή φρουκτόζη μόνο σε σύγκριση με το κανονικό σιρόπι καλαμποκιού.
Έχει περίπου την ίδια περιεκτικότητα φρουκτόζης όσο η ζάχαρη.
ΠΕΡΙΕΚΤΙΚΟΤΗΤΑ ΦΡΟΥΚΤΟΖΗΣ
Για να βοηθήσει, όμως, με το περίσσευμα το γλυκαντικό από καλαμπόκι,
πρέπει να υπάρχει ζήτηση.
Στην αρχή δεν υπάρχει ενδιαφέρον από εταιρείες τροφίμων
να αντικαταστήσουν με αυτό τη ζάχαρη, ένα δοκιμασμένο γλυκαντικό
εδώ και 5.000 χρόνια.
Το 1974, όμως,
η παγκόσμια ζήτηση για ζάχαρη ξεπερνά την παροχή,
αφού χάλασαν οι καλλιέργειες ζαχαρότευτλου της Ευρώπης.
Το κόστος της ακατέργαστης ζάχαρης σχεδόν διπλασιάστηκε.
Λένε πως η τιμή είναι τόσο μεγάλη λόγω παγκόσμιας έλλειψης.
Έχει μεγάλο αντίκτυπο στις αγορές τροφίμων.
Κάνει 2,20 δολάρια.
Εξωφρενικό.
Οι εταιρείες στρέφονται στο σιρόπι καλαμποκιού υψηλής φρουκτόζης.
Διατίθεται σχεδόν απεριόριστα και παράγεται στις ΗΠΑ,
ενώ το 50% της ζάχαρης εισάγεται και υπόκειται πλαφόν και ταρίφες.
Στα τέλη του 1974,
η Dr. Pepper, η Fanta
και η Sprite χρησιμοποιούν το σιρόπι στα αναψυκτικά τους.
Και πάλι, οι μεγαλύτερες εταιρείες συγκρατούνται.
Δυστυχώς για τους καλαμποκοπαραγωγούς, το πλεονέκτημά τους δεν διαρκεί.
Οι καλλιέργειες ζάχαρης ανακάμπτουν και η τιμή της πέφτει κατακόρυφα.
Δεν φτιάχνεται σιρόπι αρκετά φτηνά για να τη συναγωνιστεί.
Ακόμα χειρότερα, τον Ιανουάριο του 1980,
ο πρόεδρος Τζίμι Κάρτερ επιβάλλει κυρώσεις στη Σοβιετική Ένωση
για την εισβολή της στο Αφγανιστάν
με εμπάργκο σιτηρών.
Οι 17 εκατ. τόνοι σιτηρών που παρήγγειλε η Σοβιετική Ένωση,
πέρα από την ποσότητα που δεσμευτήκαμε να πουλήσουμε, δεν θα παραδοθούν.
Η διεθνής αγορά για όλο αυτό το καλαμπόκι συρρικνώνεται.
Όλοι πουλούσαν, κανείς δεν αγόραζε.
Οι τιμές των σιτηρών έπεσαν στο μέγιστο όριο σε μία μέρα.
Με τις τιμές του καλαμποκιού σε πτώση,
το σιρόπι καλαμποκιού υψηλής φρουκτόζης γίνεται πολύ πιο φτηνό
και τραβά την προσοχή των μεγάλων εταιρειών αναψυκτικών.
Το 1980,
η Coca-Cola ανακοινώνει πως θα αντικαταστήσει με το σιρόπι
το 50% της ζάχαρης στο αναψυκτικό της.
Μέσα σε δύο μήνες,
και η Pepsi αρχίζει να το βάζει στο δικό της.
Στο μεταξύ, το εμπάργκο σιτηρών του Κάρτερ
προκαλεί δυσφορία στους αγρότες.
Ο αντίπαλός του στις εκλογές του 1980, ο Ρόναλντ Ρέιγκαν,
εκμεταλλεύεται την οργή τους.
Ο πρόεδρος χρησιμοποίησε απερίσκεπτα το εμπάργκο
και κέρδισε τις εντυπώσεις εις βάρος σας.
Τη βραδιά των εκλογών,
ο Ρέιγκαν έχει σαρωτική νίκη
και γίνεται ο 40ός πρόεδρος των Ηνωμένων Πολιτειών.
Δεν έχω ζήσει πιο ταπεινή στιγμή…
4 ΝΟΕΜΒΡΙΟΥ 1980
…στη ζωή μου.
Πολύ καλά νέα για τον Ρέιγκαν και τους αγρότες.
Τέσσερις μήνες αφού ανέλαβε πρόεδρος, δίνει τέλος στο εμπάργκο σιτηρών.
Ίσως ανέβει τώρα η αγορά καλαμποκιού και βγάλουμε λεφτά φέτος.
Η τιμή της ζάχαρης στις ΗΠΑ αυξάνεται
αφού ο Ρέιγκαν εισάγει αυστηρά πλαφόν στις εισαγωγές ζάχαρης.
Το σιρόπι καλαμποκιού είναι ξανά το πιο φτηνό γλυκαντικό.
Τώρα, όλο περισσότερες μεγάλες εταιρείες αναψυκτικών και τροφίμων
κάνουν την αλλαγή.
Και ο κόσμος καταναλώνει πιο πολύ σιρόπι.
Το 1981, ο μέσος Αμερικανός
τρώει τέσσερις κουταλιές σιρόπι καλαμποκιού υψηλής φρουκτόζης τη μέρα.
Είναι 6 κιλά κάθε χρόνο.
Το σιρόπι καλαμποκιού υψηλής φρουκτόζης εμφανίζεται σε τρόφιμα παντού.
Πρώτη στις αγορές μας…
Από είδη φούρνου…
Μπισκότα θα πάρεις;
…μέχρι δημητριακά, ακόμα και στο κρασί.
Οι περισσότεροι καταναλωτές, όμως, δεν ξέρουν τι είναι αυτό το γλυκαντικό.
Από άποψη γλύκας και θερμίδων,
το σιρόπι και η κανονική ζάχαρη είναι το ίδιο.
Ποια είναι η διαφορά τους;
Χημική; Όχι ιδιαίτερα.
Η ζάχαρη είναι ένωση ενός μορίου γλυκόζης και ενός μορίου φρουκτόζης.
Το σιρόπι αποτελείται από τα ίδια μόρια,
μόνο που δεν είναι ενωμένα. Κυκλοφορούν ελεύθερα.
Αυτό δίνει στο σιρόπι
πλεονέκτημα σε ορισμένα επεξεργασμένα τρόφιμα.
Διατηρεί υγρασία καλύτερα, επεκτείνοντας τη διατήρηση
και βελτιώνοντας την εμφάνιση και την υφή των τροφίμων.
ΕΞΤΡΑ ΔΙΑΡΚΕΙΑ!
Το 1984,
η Cola-Cola, μεγάλος αγοραστής ζάχαρης παγκοσμίως,
πλέον στα περισσότερα προϊόντα της στις ΗΠΑ
θα χρησιμοποιεί το σιρόπι καλαμποκιού.
Το ίδιο και η Pepsi.
Προβλέπεται πως αυτό θα προσθέσει ένα εκατ. τόνους στην εγχώρια ζήτηση.
Το σιρόπι δεν κατακτά μόνο τα αναψυκτικά.
Το 1985 έχει αντικαταστήσει τη ζάχαρη σε πολλά επεξεργασμένα τρόφιμα
και κατέχει το ένα τρίτο της αγοράς θερμιδικών γλυκαντικών.
Πιο φτηνά προϊόντα κατακλύζουν τα σούπερ μάρκετ
και την αγορά φαστ φουντ.
Μεγαλώνουν τα κέρδη των εταιρειών επεξεργασίας καλαμποκιού,
αλλά και το βάρος των καταναλωτών.
Αυξάνονται τα επεξεργασμένα τρόφιμα
γεμάτα με θερμιδικά γλυκαντικά.
Στα μέσα της δεκαετίας του '80, είναι ξεκάθαρο.
Οι Αμερικανοί όλο και παχαίνουν.
Για πρώτη φορά,
οι ειδικοί λένε την παχυσαρκία φονική ασθένεια.
Από το 1985,
γύρω στο 20% των ανθρώπων θεωρούνται παχύσαρκοι.
Προς το παρόν, οι περισσότεροι κατηγορούν το λίπος, όχι τη ζάχαρη,
κάτι που βολεύει μια χαρά τη βιομηχανία σιροπιού καλαμποκιού.
ΓΙΑΟΥΡΤΙ ΕΞΤΡΑ ΚΡΕΜΩΔΕΣ
Οι παραγωγοί τροφίμων ξέρουν πως χωρίς λιπαρά,
το επεξεργασμένο φαγητό είναι πιο άνοστο.
Για να παράγουν τρόφιμα με χαμηλά λιπαρά αλλά νόστιμα,
οι εταιρείες προσθέτουν όλο και πιο πολλά γλυκαντικά,
όπως το σιρόπι καλαμποκιού υψηλής φρουκτόζης.
Οπότε, τα τρόφιμα με χαμηλά λιπαρά συχνά έχουν τόσες θερμίδες
όσο και εκείνα με λιπαρά.
Ο κόσμος, όμως, ζητάει την ετικέτα "χαμηλά λιπαρά".
Υποθέτουν πως σημαίνει ότι μπορούν να φάνε όσο θέλουν,
και συχνά τρώνε πιο πολύ από ποτέ.
Για τις εταιρείες,
η διατροφή χαμηλών λιπαρών παχαίνει την τσέπη τους.
Για τους υπόλοιπους, όμως;
Εμείς παχαίνουμε οι ίδιοι.
Το 1987,
η ποσότητα σιροπιού που τρώνε οι Αμερικανοί έχει υπερδιπλασιαστεί
στις 8,3 κουταλιές τη μέρα.
Σχεδόν 13 κιλά τον χρόνο.
Ζητήσαμε απ' τους γονείς μας…
να πάμε σε φαστφουντάδικο. Μας αρέσει,
γιατί έχει καλό φαγητό εκεί.
Χάρη εν μέρει στο σιρόπι καλαμποκιού υψηλής φρουκτόζης,
το φαγητό και το ποτό πλέον είναι φτηνά και άφθονα,
αλλά είναι μόνο μια γεύση του τι έπεται.
Το 1988, η Taco Bell ξεκινά να ξαναγεμίζει δωρεάν τα ποτήρια αναψυκτικού.
Κι άλλα φαστφουντάδικα κάνουν το ίδιο.
Το 1989,
γύρω στο 26% των ενηλίκων στις ΗΠΑ είναι παχύσαρκοι.
Όλη τη δεκαετία του '90,
το σιρόπι καλαμποκιού υψηλής φρουκτόζης κάνει άλματα.
Πλέον όλα είναι σε τεράστια μεγέθη,
και τα αναψυκτικά γιγαντώνονται.
Το 1999, η εγχώρια παραγωγή σιροπιού κορυφώνεται στους 9,5 εκατ. τόνους.
Την ίδια χρονιά,
η κατανάλωση εκτοξεύεται σε ιστορικά επίπεδα.
Τώρα, στις ΗΠΑ, ο κόσμος τρώει 11,1 κουταλιές γλυκαντικό κάθε μέρα,
που είναι 17 κιλά τον χρόνο.
Στο μεταξύ, οι Αμερικανοί παχαίνουν όλο και περισσότερο.
Το 1999, η παχυσαρκία φτάνει το 36%.
Την επόμενη χιλιετία…
ΔΡ ΣΤΙΒΕΝ ΧΕΪΜΣΦΙΛΝΤ
…η παχυσαρκία θα γίνει το μεγαλύτερο πρόβλημα υγείας.
Στις αρχές της δεκαετίας 2000,
μια μελέτη για την παχυσαρκία κάνει μια αναπάντεχη σύνδεση.
Οι ερευνητές χαρτογραφούν δεδομένα κατανάλωσης σιροπιού καλαμποκιού
και τα συγκρίνουν με της παχυσαρκίας.
Τα δύο γραφήματα ακολουθούν εκπληκτικά όμοια πορεία.
Ο κόσμος αναρωτιέται.
Το σιρόπι καλαμποκιού υψηλής φρουκτόζης ευθύνεται για την αύξηση του βάρους;
Χαμηλή διατροφική αξία, πολλές θερμίδες,
και εν μέρει η αιτία της επιδημίας παχυσαρκίας.
Οπότε, το σιρόπι μας κάνει αλήθεια να παχαίνουμε;
Όπως οτιδήποτε έχει να κάνει με τη διατροφή,
είναι περίπλοκο.
Πολλοί άλλοι παράγοντες προκαλούν παχυσαρκία.
ΟΔΗΓΗΣΗ ΟΧΙ ΠΕΡΠΑΤΗΜΑ
ΚΑΘΙΣΤΙΚΗ ΨΥΧΑΓΩΓΙΑ
Φαίνεται, όμως, πως το σιρόπι έκανε τα αναψυκτικά πιο φτηνά και μεγαλύτερα.
Τώρα οι Αμερικανοί ενήλικες πίνουν 29% πιο πολλά αναψυκτικά
από ό,τι 25 χρόνια νωρίτερα.
Έκανε πιο δημοφιλή και τα επεξεργασμένα τρόφιμα,
που έχουν πολλές θερμίδες και τρώγονται εύκολα με υπερβολή.
Όσοι τα τρώνε καταναλώνουν κατά μέσο όρο 500 θερμίδες παραπάνω τη μέρα
από όσους τρώνε μη επεξεργασμένα τρόφιμα.
Από το 1975,
η συνολική κατανάλωση θερμιδικών γλυκαντικών αυξήθηκε κατά 25%,
ενώ για το σιρόπι καλαμποκιού υψηλής φρουκτόζης, η αύξηση ξεπερνά το 1.000%.
Επειδή η προσθήκη τέτοιων γλυκαντικών, όπως της ζάχαρης, διευκολύνει το πάχος,
όσο πιο πολύ απ' αυτά τρώμε, τόσο παχαίνουμε.
Το 2007,
το σιρόπι καλαμποκιού υψηλής φρουκτόζης έχει άσχημη φήμη.
Ποιο θα λέγατε πως είναι πιο πιθανό να συμβάλει στον θάνατο
του μέσου Αμερικανού;
Τρομοκρατικό χτύπημα ή το σιρόπι καλαμποκιού υψηλής φρουκτόζης;
Το σιρόπι, όμως, παραμένει βασικό γλυκαντικό στις ΗΠΑ
και αποφέρει τεράστια κέρδη.
Το 2008, ένας μεγάλος παίχτης στην αγορά, η Archer Daniels Midland,
αναφέρει λειτουργικό κέρδος 529 εκατομμυρίων δολαρίων
από τα γλυκαντικά της.
Για να συνεχίσουν τα κέρδη,
η Ένωση Μονάδων Επεξεργασίας Καλαμποκιού αμφισβητεί αυτήν τη φήμη.
Το προϊόν μας έχει παρεξηγηθεί…
ΟΝΤΡΕΪ ΕΡΙΚΣΟΝ
…από το κοινό.
Η Ένωση επιμένει ότι το σιρόπι δεν είναι πιο βλαβερό
από κάθε άλλο θερμιδικό γλυκαντικό.
Το σιρόπι είναι, θρεπτικώς…
ΔΡ ΑΡΘΟΥΡ ΦΡΑΝΚ
…βιοχημικώς και θερμιδικώς, ανάλογο της ζάχαρης.
Και το 2008,
ο Αμερικανικός Ιατρικός Σύλλογος φαίνεται να συμφωνεί.
Και πάλι, γύρω στο 53% των Αμερικανών ανησυχεί
μήπως το σιρόπι είναι επικίνδυνο για την υγεία.
Οι περισσότεροι, όμως, δύσκολα το αποφεύγουν.
Τώρα, το σιρόπι χρησιμοποιείται σε χιλιάδες τρόφιμα.
Είναι παντού.
Και, όπως πολλά επιτυχημένα Αμερικανικά προϊόντα,
έχει διαδοθεί σε όλο τον κόσμο.
Το 2009,
ο κόσμος παράγει 15,7 εκατομμύρια τόνους σιρόπι καλαμποκιού υψηλής φρουκτόζης.
Αρκετό για να γλυκάνει 53 κουτιά αναψυκτικό
για τους πάντες στον πλανήτη.
Το μεγαλύτερο μέρος, σχεδόν το 70%,
προέρχεται από τις ΗΠΑ,
και ακολουθούν η Ιαπωνία και η Κίνα.
Οι ΗΠΑ καταναλώνουν το περισσότερο, πάνω απ' το 60%,
και ακολουθούν το Μεξικό και η Ιαπωνία.
Άλλες χώρες το χρησιμοποιούν ελάχιστα,
και πολλές προτιμούν την εγχώρια ζάχαρή τους.
Παρά τη σπιλωμένη του φήμη,
η βιομηχανία του σιροπιού συνεχίζει να έχει τεράστια κέρδη,
εν μέρει λόγω των κυβερνητικών επιδοτήσεων στους καλαμποκοπαραγωγούς.
Μεταξύ του 1995 και του 2020,
οι επιδοτήσεις καλαμποκιού ήταν συνολικά 116,6 δισεκατομμύρια δολάρια,
πολύ περισσότερα από κάθε άλλη αγροτική βιομηχανία.
-Πόσα βγάζετε τον χρόνο; -Περίπου 20 δολάρια ανά τέσσερα στρέμματα.
Γιατί;
Ίσως λόγω μιας ιδιοτροπίας του εκλογικού συστήματος.
Θα κάνουμε…
ΑΥΓΟΥΣΤΟΣ 2016
…την Αμερική να αναπτυχθεί ξανά.
Αυτό ξεκινά με την υποστήριξη των οικογενειακών αγροκτημάτων
εδώ στην Αϊόβα.
Η Αϊόβα καλλιεργεί το περισσότερο καλαμπόκι στις ΗΠΑ.
Επίσης είναι η πρώτη πολιτεία που επιλέγει υποψήφιους προέδρους
από τα μεγάλα κόμματα.
Πολλοί πολιτικοί θέλουν με το μέρος τους τους παραγωγούς καλαμποκιού.
Η Αϊόβα θα έχει κεντρικό ρόλο σε ό,τι συμβεί στην Αμερική
στην επόμενη γενιά.
Η βιομηχανία καλαμποκιού σήμερα έχει ακόμη μεγάλη πολιτική επιρροή.
Το σιρόπι, όμως, ακόμη δυσκολεύεται να κερδίσει
τη δίκη της κοινής γνώμης.
Μεγάλες εταιρείες όπως η Papa John's Pizza,
η Burer King και η McDonald's αρχίζουν να παίρνουν αποστάσεις.
Αλλάζουμε την κουλτούρα φαγητού στα McDonald's.
Αφαιρούμε το σιρόπι καλαμποκιού από τα ψωμάκια μας…
Το 2020,
η κατανάλωση σιροπιού από τους Αμερικανούς
είναι σχεδόν η μισή από το απόγειό της, στις 6,2 κουταλιές κάθε μέρα.
Είναι 9,5 κιλά τον χρόνο.
Το σιρόπι καλαμποκιού υψηλής φρουκτόζης παραμένει αμφιλεγόμενο,
αλλά σίγουρα μεταμόρφωσε την αμερικανική διατροφή.
Η αντικατάσταση της ζάχαρης έδωσε πιο φτηνό επεξεργασμένο φαγητό,
δωρεάν ξαναγεμίσματα και τεράστιες μερίδες.
Και χάρη στις τεράστιες επιδοτήσεις και τα γιγάντια κέρδη,
το σιρόπι καλαμποκιού υψηλής φρουκτόζης μάλλον θα υπάρχει για καιρό ακόμα.
Το θέμα είναι ότι, παρά την κακή φήμη,
όπως και τις προειδοποιήσεις στα σόσιαλ για τους κινδύνους του…
Βγάλτε το σιρόπι καλαμποκιού απ' τη διατροφή σας.
ΔΡ ΚΕΛΙ ΜΠΕΡΚΕΝΣΤΟΚ
…δεν υπάρχουν πολλές διαφορές μεταξύ του σιροπιού και της ζάχαρης.
Όσο για το πώς επηρεάζουν τη γεύση του φαγητού,
αυτό είναι υποκειμενική προτίμηση.
Είναι ουσιαστικά ισοδύναμα. Μόνο που…
ΡΟΜΠΕΡΤ ΛΑΣΤΙΓΚ
…είναι και τα δύο κακά.
Η αλήθεια είναι πως, στην υπερβολή στο φαγητό,
πιο εύκολα κατηγορούμε ένα συστατικό παρά τις συνήθειές μας.
Είναι καλύτερο να μην τρώτε
πολύ επεξεργασμένα φαγητά με πολλή ζάχαρη,
αλλά, βέβαια, αυτό θα έκανε τη ζωή πολύ λιγότερο γλυκιά.
Υποτιτλισμός: Σύλβια Τσάτσαρη